LEN Kampjonati Ewropej tal-Għawm Artistiku Junior – It-Tieni Jum Il-Ħamis 1 ta' Lulju komplew il-Kampjonati LEN Ewropej tal-Għawm Artistiku Junior, ospitati mill-Aquatic Sports Association ta' Malta. Il-programm ta' filgħodu kien jikkonsisti fid-Duet Technical u Mixed Duet Technical, filwaqt li filgħaxija rritornaw fil-pixxina meta seħħew il-Finali Duet Free u Mixed Duet Free. Fid-Duet Tech Malta kienet irrappreżentata minn Ana Culic u Valentina Marchi. Il-kompetizzjoni Duet Tech li rat tlieta u għoxrin kompetitur, intrebħet minn Violetta Evenko u Elizaveta Minaeva mir-Russja li skorjaw 91.4742. Huma ġew segwiti minn Olessia Derevianchenko u Anastasiia Soldatenkova mill-Ukrajna li skorjaw 88.0333, filwaqt li fit-tielet post kien hemm id-duo Spanjol Gema Arquero Ortiz u Marina Garcia Polo, li kisbu 85.7742 punti. Il-Finali Teknika tal-Mixed Duet rat ħames pajjiżi rrappreżentati bid-duo Spanjol Maria Bofill Strub u Fernando Diaz Del Rio jieħdu d-Deheb b'punteġġ totali ta' 83.2086. Huma ġew segwiti mit-Taljani Edorado Fanton u Claudia Laveglia (79.5798) u t-tim Franċiż Madeleine Philippe u Quentin Rakotomalala (79.1208). Il-kompetizzjonijiet komplew wara nofsinhar bil-Finali Duet Free u Mixed Duet Free. Fil-kompetizzjonijiet tal-Finali Ħieles ta' Duet, l-ewwel u t-tieni post kienu ripetizzjoni tal-kompetizzjonijiet ta' filgħodu d-duo Russu Violetta Evenko u Elizaveta Minaeva skorjaw logħla punti – 92.5333 segwiti mill-Ukraini Olessia Derevianchenko u Anastasiia Soldatenkova mill-Ukraina li skorjaw 90.2000. Gema Arquero Ortiz u Gabriela Fernandez Ceppi minn Spanja kisbu t-tielet post bi skor ta' 87.1667. Wara nofsinhar intemm bil-kompetizzjonijiet tal-Finali Ħieles ta' Duet Mħallat. Spanja rebħu d-Deheb meta Maria Bofill Strub u Dennis Gonzalez Boneu skorjaw 84.000. It-tieni u t-tielet raw ir-rebbieħa tal-medalji ta' filgħodu Edorado Fanton u Claudia Laveglia (l-Italja) u Madeleine Philippe u Quentin Rakotomalala (Franza) jieħdu l-fidda u l-bronż rispettivament. L-Italja skorja 79.533 u Franza 77.4667. Il-Kampjonati Ewropej tal-Għawm Artistiku LEN se jkomplu għada l-Ġimgħa 2 ta' Lulju fl-1000hrs meta se jsiru l-Finali Ħieles tat-Tim. Il-Kampjonati qed jiġu ospitati mill-Aquatic Association of Malta. L-istrimjar dirett tal-avveniment jinstab fuq din il-link – https://www.dailymotion.com/video/x821vs2